**KOPSAVILKUMS[[1]](#footnote-2)**

**par projekta iesnieguma vērtēšanas kritērijiem**

|  |  |
| --- | --- |
| 1. SAM numurs un nosaukums, tā pasākuma numurs un nosaukums (ja attiecināms) vai atlases kārtas numurs (ja attiecināms) | Specifiskā atbalsta mērķis:  6.1.1. “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos”  Specifiskā atbalsta mērķa pasākums:  6.1.1.7. pasākums “Eiropas Savienība nozīmes biotopu vai purvu ekosistēmu atjaunošana ” |
| 1. projektu atlases veids (ierobežota projektu iesniegumu atlase/ atklāta projektu iesniegumu atlase) | Ierobežota projektu iesniegumu atlase |
| 1. plānotais finansējuma saņēmējs/i (ierobežotas projektu iesniegumu atlases ietvaros), plānotais finansējuma saņēmēju loks (atklātas projektu iesniegumu atlases ietvaros), kā arī plānotie finansējuma gala saņēmēji, sadarbības partneri (ja attiecināms) | Finansējuma saņēmējs: Akciju sabiedrība “Latvijas Valsts meži”. Sadarbības partneris – Dabas aizsardzības pārvalde. |
| 1. daudzpakāpju projektu gadījumā, informācija par tālākajiem plānotajiem konkursiem/ atlasēm atbalsta saņēmējiem | Nav attiecināms |
| 1. atlasei pieejamais finansējums, t.sk. ES fondu finansējums un nacionālais līdzfinansējums | Projektu iesniegumu pieejamais finansējums – 7 058 824 *euro*, t.sk. TPF finansējums 6 000 000 *euro,* valsts budžeta un privātais līdzfinansējums 1 058 824 *euro*. |
| 1. komercdarbības atbalsta esamība SAM, tā pasākumā, atlasē un plānotais komercdarbības atbalsta regulējums (ja attiecināms) | Pasākuma ietvaros netiek atbalstītas projekta iesniedzēja aktivitātes, kurām atbalsts ir kvalificējams kā komercdarbības atbalsts un uz to nav attiecināms komercdarbības atbalsta kontroles regulējums. Pasākuma ietvaros tiks finansētas tikai aktivitātes, kas nodrošina valsts pārvaldes deleģēto funkciju vai deleģēto valsts pārvaldes uzdevumu izpildi. Pasākuma ietvaros izveidotajā infrastruktūrā var tikt paredzēti maksas pakalpojumi daļējai uzturēšanas izdevumu segšanai un projekta īstenošanas darbību rezultātā var rasties mantiskas vērtības. Saskaņā ar Komisijas paziņojuma par valsts atbalsta jēdzienu saskaņā ar Līguma par Eiropas Savienības darbību 107. panta 34. un 35. punktu atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var, ņemot vērā to īpašo raksturu, būt organizētas nekomerciāli un tādējādi būt tādas, kurām nav saimnieciska rakstura. Tādējādi publiskais finansējums šādām darbībām var nebūt valsts atbalsts. Lai nodrošinātu, ka paredzētajā projekta infrastruktūrā tās ekspluatācijas laikā tiks ievērots nosacījums par darbības veikšanu, noteikumu 17. punkts paredz veikt izmaksu un ieguvumu analīzi atbilstoši sadarbības iestādes izstrādātajiem metodiskajiem norādījumiem, ievērojot, ka ieņēmumi projekta dzīves cikla laikā nevar pārsniegt 50 procentus no infrastruktūras uzturēšanas izdevumiem. Ja projekta dzīves cikla laikā no projekta rezultātā izveidotās infrastruktūras izmantošanas gūst ieņēmumus, tiek nodrošināta šo ieņēmumu uzskaite. Ja ieņēmumi pārsniedz šo noteikumu 17. punktā noteikto apmēru, finansējuma saņēmējs informē par to sadarbības iestādi, kā arī, ja ar saimniecisku darbību nesaistīts projekts tā dzīves cikla  laikā kļūst par projektu, kas saistīts ar saimniecisku darbību, kurai sniegtais atbalsts būtu kvalificējams kā komercdarbības atbalsts, finansējuma saņēmējs no finansējuma, par kuru nav saņemts nekāds komercdarbības atbalsts, atmaksā sadarbības iestādei visu nelikumīgi saņemto komercdarbības atbalstu kopā ar procentiem  saskaņā ar  Komercdarbības atbalsta kontroles likuma IV vai V nodaļu. |
| 1. būtiskākās plānotās aktivitātes/ atbalstāmās darbības atlases kārtas ietvaros un indikatīvais finansējuma sadalījums starp tām (var tikt izmantots Programmā un Programmas papildinājumā noteiktais sadalījums pa intervences laukuma jomām) | Eiropas Savienības nozīmes purvu dzīvotņu atjaunošanas darbības vai degradētu vēsturisko kūdras ieguves vietu renaturalizācija īpaši aizsargājamās dabas teritorijās, kas, atbilstoši 2022. gada 25. novembrī spēkā esošajai Statistiski teritoriālo vienību nomenklatūras 3. līmeņa (NUTS 3. līmenis) klasifikācijai, atrodas Kurzemes, Latgales, Vidzemes un Zemgales statistiskajā reģionā. Galvenās atbalstāmās darbības: biotehnisku un hidrotehnisku pasākumu veikšana; ekotūrisma infrastruktūras izveide un teritoriju labiekārtošana; darbības vides un informācijas piekļūstamības veicināšanai; atjaunojamo teritoriju apsekošana un izpēte; sabiedrības informēšanas, izglītošanas, komunikācijas un vizuālās identitātes pasākumi. |
| 1. atlases ietvaros sasniedzamais mērķis/i | Pasākuma mērķis ir veicināt Eiropas Savienības nozīmes purvu dzīvotņu atjaunošanas darbības vai degradētu vēsturisko kūdras ieguves vietu renaturalizāciju īpaši aizsargājamās dabas teritorijās, bioloģiskās daudzveidības veicināšanai un ekosistēmu pakalpojumu nodrošināšanai. |
| 1. atlases ietvaros sasniedzamie rādītāji | **iznākuma rādītājs –** atbalstītā sanētās zemes platība. Iznākuma rādītāja vērtība tiek sasniegta, ja atlases kārtas projektu ietvaros veikti ieguldījumi sanējot (atjaunojot vai renaturalizējot) zemes platību 1 500 hektāru platībā;  **rezultātu rādītājs** – atjaunotas degradētas ekosistēmas. Rezultāta rādītāja vērtība tiek sasniegta, ja pasākuma ietvaros veikti ieguldījumi Eiropas Savienības purvu biotopu atjaunošanā vai vēsturisko kūdras ieguves vietu renaturalizācijā atbilstoši iznākuma rādītāja noteiktajā apjomā, labvēlīgi ietekmējot teritoriju ar kopējo platību vismaz 4 046 hektāri. |
| 1. atbalsta mērķa grupa/s (ja attiecināms) | Nav attiecināms |

**Papildu informācija:**

1. Saskaņā ar Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam 18.punktu. [↑](#footnote-ref-2)